Meteorologii anunță val de ploi, vijelii și grindină în mai multe zone din țară. Iar în următoarea perioadă vom avea temperaturi de vară, dar cu fenomene extreme, exceptând zonele sudice, unde temperaturile vor fi mai scăzute decât cele obișnuite pentru data din calendar.
Instabilitatea atmosferică se va manifesta în următoarea perioadă prin înnorări temporar accentuate, averse ce vor avea şi caracter torențial şi descărcări electrice în Oltenia, Banat şi în Crișana, local în Transilvania şi Maramureș şi izolat în celelalte regiuni.
În intervale scurte de timp sau prin acumulare, se vor înregistra cantități de apă în general de 15…20 l/mp şi izolat de peste 40 l/mp şi vor fi condiții de grindină.
Vântul va prezenta intensificări în sudul Banatului şi în zona Carpaților Meridionali, unde va atinge viteze în general de peste 60…70 km/h.